Diari Oficial de la Generalitat Valenciana


Sumari del DOGV 6670, del 14-12-2011 (2011/12130)

RESOLUCIÓ de 29 de novembre de 2011, de la Direcció General d'Ordenació i Centres Docents, fase B de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o en un centre privat concertat en la Comunitat Valenciana, per al curs 2011-2012.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6670

Data del DOGV
:   14-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12957


Data del document
:   29-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de novembre de 2011, de la Direcció General d'Ordenació i Centres Docents, fase B de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o en un centre privat concertat en la Comunitat Valenciana, per al curs 2011-2012. [2011/12272]  
Per l'Orde 93/2010, de 14 de desembre, de la Conselleria d'Educació, es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat en la Comunitat Valenciana per al curs 2011-2012 (DOCV núm. 6428, de 30 de desembre).  
  
L'Orde 34/2011, de 18 de maig, de la Conselleria d'Educació (DOCV núm. 6528, de 25 de maig), determina el crèdit que ha de finançar les ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat en la Comunitat Valenciana per al curs 2011-2012, regulats en l'Orde de 93/2010, de 14 desembre de 2010, de la Conselleria d'Educació.  
Reunida la Comissió Avaluadora prevista en les bases quarta i novena de l'annex I de l'esmentada orde de convocatòria, una vegada complit el termini d'esmena de les sol·licituds, i després d'examinar les sol·licituds presentades, ha formulat una proposta de resolució.  
D'acord amb la base novena de l'annex I de l'orde de convocatòria, el Servici de Títols, Beques i Ajudes a l'Estudi, com a òrgan instructor del procediment, emet un informe de conformitat i eleva al director general d'Ordenació i Centres Docents la proposta de resolució formulada per la Comissió Avaluadora, una vegada comprovat que els beneficiaris reunixen tots els requisits per a rebre les ajudes establits en la Llei 38/2003, de 17 de novembre, General de Subvencions, i en l'esmentada orde de convocatòria.  
De conformitat amb el que establix la disposició final primera de l'Orde 93/2010, de 14 de desembre, abans citada, per la qual el conseller d'Educació, Formació i Ocupació delega en la Direcció General d'Ordenació i Centres Docents la facultat de concedir les ajudes per a l'adquisició de llibres de text, resolc:  
  
Primer  
Aprovar les llistes definitives de la fase B de l'alumnat beneficiari d'ajudes per a l'adquisició de llibres de text en el curs 2011-2012 inclòs en l'annex I, corresponent a l'alumnat de 1r a 4t curs d'Educació Secundària Obligatòria.  
  
Segon  
Aprovar les llistes definitives de la fase B de l'alumnat no beneficiari d'ajudes per a l'adquisició de llibres de text en el curs 2011-2012 inclòs en l'annex II, amb especificació de la causa.   
  
Tercer  
Determinar que el crèdit destinat a les ajudes per a l'adquisició dels llibres de text per a esta resolució serà de 53.130,00 euros, amb càrrec a la línia de subvenció T0067000, denominada «Gratuïtat llibres de text», del capítol IV de la secció, servici, centre gestor i programa 57.18.67.385.58 d'Educació Primària, de la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 30 de desembre), d'acord amb el que establix l'Orde 34/2011, de 18 de maig, de la Conselleria d'Educació ja mencionada.  
  
Quart  
El nombre d'alumnat beneficiari d'estes en la fase B és de 506, per un import total de 53.130,00 euros. La quantia individual de l'ajuda serà 105 euros, d'acord amb el que establix l'esmentada Orde 34/2011, de 18 de maig, de la Conselleria d'Educació.  
  
Quint  
Esta resolució es publicarà en el Diari Oficial de la Comunitat Valenciana i la resolució i les llistes definitives en el tauler d'anuncis dels centres docents, en les direccions territorials d'Educació, Formació i Ocupació d'Alacant, Castelló i València el dia 30 de novembre de 2011, així com en la pàgina d'Internet   
.  
  
Sext  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Formació i Ocupació en el termini d'un mes, a comptar de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Comunitat Valenciana o a partir de l'endemà del dia en què es notifique la resolució expressa del recurs de reposició o en què este s'haja d'entendre presumptament desestimat.  
  
València, 29 de novembre de 2011.- El director general d'Ordenació i Centres Docents: Rafael Carbonell Peris.